Nafarroako Parlamentuko Mahaiak, 2018ko urtarrilaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Foruaren Hobekuntzan jasotako eskumenak eskualdatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urtarrilaren 15ean

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioari atxikitako foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak ahoz erantzun dezan:

Foruaren Hobekuntzan jasotako eskumenak eskualdatzeari dagokionez jakin nahi dut ea Nafarroako Gobernuak Transferentzien Batzarra deitzeko asmorik duen eta ea zeintzuk diren, Gobernuaren iritziz, hark bilatu beharreko helburuak.

Iruñean, 2018ko urtarrilaren 11n

Foru parlamentaria: Maiorga Ramírez Erro